176 PIECES A L'APPUI. 



Chascuns por bele Idoine de bien faire s'avance , 

 Qui s'est mis as fenestres; n'ot si gentile en France 

 Son dolz ami presente par amour une mance, 

 Et li cuens la recoil ; ens el tournoi se lance. 

 Ainc mieudres chevaliers ne tint escu ne lance. 



He Diex ! 



Qui d'amour sent dolour et paine 

 Bien doit avoir joie prochaine. 



Riches fu li tournois desous la tour antive . 

 Chacuns par sa proesce vuet qu'Idoine soil sive. 

 Et la bele s'escrie : Cuens Garsiles , a'ive ! n 

 Li cuens qui chevalier ne doute ne esquive , 

 A fait ce jour vuidier maint cheval et mainte yve. 



He Diex ! 



Qui d'amour sent dolour et paine 

 Bien doit avoir joie prochaine. 



Mout le fit bien Garsiles qui proesce a et force ; 

 Por 1'amour la pucele s'esvertue et esforce. 

 Les escus froisse et fent com s'il fuissent d'escorce. 

 A chevalier n'assemble qu'a terre ne le porce. 



He Diex ! 



Qui d'amour sent dolour et paine 

 Bien doit avoir joie prochaine. 



Tout le tornoi veinqui , la pucele a conquise , 

 Et li rois li donna , si 1'a a femme prise. 

 En sa terre 1'emporte, a haute honor 1'a misc. 

 Mout doucement s'entraiment, loiaument, sans faintise , 

 Or a la belle Idoine quant que ses cuers devise. 

 He diex ! 



Qui d'amour sent dolour et paint- 



Bien doit avoir joie prochaine. 



